Пеле

Пеле () номи аслиаш Эдсон Арантис ду Насименту; 23 октябри 1940, Нинас Гераис, Трес Кораcоес, Бразилия - 29 декабри 2022) —  ситораи пешини тими миллии футболи Бразилия.Pelé ва Сантос:en:Santos FC, устураи футболи ҷаҳон, се карат қаҳрамони ҷаҳон ва шоҳи футбол дар қарни гузашта, ки бо номи Пеле () шӯҳратёр гашта буд.

 Зиндагинома 
Пеле 23 октябри соли 1940 дар шаҳри Трес-Корасойеси Бразилия таваллуд шудааст. Устоди аввалини ӯ падараш буд. Падари Пеле ҳам футболбоз буд, аммо бо сабаби ҷароҳат барвақт аз футболбозӣ дур шуд ва тамоми орзуҳои худро дар фарзанди худ меҷуст.
Пеле соли 1957 дар синни 16-солагӣ ба тими миллии футболи Бразилия даъват гардид ва аввалин бозии худро гузаронид. Бештари коршиносон аз ӯ ба унвони беҳтарин бозигари таърихи футбол ёд мекунанд ва соири ситораҳои футбол барои арзёбии мизони муваффақиятҳояшон бо Пеле муқоиса мешаванд.
Пеле мулаққаб ба «марвориди сиёҳ» буд ва пас аз ин қаҳрамонии ҷаҳон дар Бразилия ба унвони як ганҷи миллӣ муаррифӣ шуд.
Пеле дар як соли 2021 саломатии хуб надошт ва чанд маротиба ба табибон муроҷиат намуда буд.
Пеле пас аз бемории вазнину бардавом рӯзи 29 декабр, дар синни 82 солагӣ музофоти Морумби (Сан-Паулу) дар Бразилия  даргузашт. 
 Маснади бошгоҳӣ 
Дар дастаи Сантос аз соли 1956 то 1974 бозӣ кард. Соли 1974 ӯ эъломи бознишастагӣ кард, аммо дар соли 1975 бо як қарордоди сесолаи ҳафт миллион долларӣ бо ширкати Ню-Йорк Космоси (New York Cosmos) Лигаи футболи ИМА шартнома баст.
Ӯ пас аз ду соли ҳузур дар ин даста, соли 1977 бознишаста шуд.
 Мунтахаби миллӣ 
Пеле соли 1957 дар синни 16-солагӣ ба тими миллии футболи Бразилия даъват гардид ва аввалин бозии худро гузаронид. Ӯ дар тими милли дар умум 15 сол ҳунарнамоӣ кард.
Соли 1958 Пеле дар ҳайати дастаи мунтахаби Бразилия ба ҷоми ҷаҳон рафт ва дар Шветсия бори аввал бозӣ намуд. Дар бозӣ бо тими миллии Иттиҳоди Шӯравӣ ба ҳайати асосии тими худ дохил шуд. Дар бозии чорякфинал бо Уэлс голи ҳалкунанда зад. Дар қувваозмоии ниманиҳоӣ бо тими Фаронса хет-трик кард ва дар даври ниҳоӣ ба дарвозаи мизбонони мусобиқот ду гол зад. Пелеи 17-сола беҳтарин бозигар ва ҷавонтарин қаҳрамони таърихи чемпионатҳои ҷаҳон гардид.
Баъдан ӯ дар солҳои 1962 ва 1970 низ бо тими миллии Бразилия қаҳрамони Ҷоми ҷаҳон шуд. Ҳамин тавр, Пеле се карат қаҳрамони Ҷоми ҷаҳон гардид ва то ҳол ӯ ягона футболбозест, ки ин дастовардро соҳиб аст. 

 Эзоҳ 

 Пайвандҳо 

Гурӯҳ:Футболбозони Бразилия
Гурӯҳ:Футболбозони тими миллии футболи Бразилия
Гурӯҳ:Бозингарони БФ Сантос
Гурӯҳ:Бозингарони БФ New York Cosmos
Гурӯҳ:Зодагони 23 октябр
Гурӯҳ:Зодагони соли 1940